KA101 – üldhariduse õpirände taotlus / KA104 – täiskasvanuhariduse õpirände taotlus

**Ülesehitus ja sisulised küsimused**

**Taotluse üldandmed**

**Osalevad organisatsioonid – Taust ja kogemused**Tutvustage lühidalt oma organisatsiooni:

Millised on teie organisatsiooni tegevused ja eelnevad kogemused antud taotlust puudutavates valdkondades?

Nimetage olulisemad inimesed, kes on kaasatud selle projekti elluviimisesse ja juhtimisse. Millist varasemat kogemust (nt projektitöö alast vms) nad omavad?

(Konsortsiumprojektide puhul)

 Kirjeldage, miks ja kuidas moodustus teie õpirände konsortsium. Info peaks kindlasti sisaldama:

- teie organisatsiooni kui konsortsiumi koordinaatori haldussuutlikkus, kompetentsid ja kogemused

- konsortsiumi liikmete omavaheline seos, sh igasugune töökorralduslik, hierarhiline või muu sarnane seos konsortsiumi koordinaatori ja liikmete vahel (kui vajalik).

**Rahvusvahelise koostöö arengukava***Top of Form**Rahvusvahelise koostöö arengukava peaks kajastama organisatsiooni pikemaajalisi eesmärke ja selgitama, kuidas need haakuvad organisatsiooni vajaduste ja igapäevatöö kontekstiga. Arengukava peaks sisaldama taotluse seisukohast olulist taustainfot ja seepärast peaks see katma pikemat perioodi kui antud taotluse kestus. Rahvusvahelise koostöö arengukava haare peaks olema vastavuses organisatsiooni suuruse, võimekuse ja omandatud kogemusega nii Euroopa siseses kui välises rahvusvahelises koostöös. Te peaksite püüdma määratleda eesmärgid, mis on nii asjakohased kui ka realistlikud.*

*Rahvusvahelise koostöö arengukava on taotluse oluline osa, sest sellest moodustub projekti vundament. Taotlusvormi ülesehitus on kujundatud sellest loogikast lähtuvalt. Antud osa lõpus palutakse teil määratleda projekti spetsiifilised eesmärgid ja linkida need arengukava laiemate eesmärkidega. Taotluse kõigis muudes osades, aga eelkõige projekti oodatava mõju selgitamisel, peaksite säilitama sidususe käesolevas osas kirjeldatud projekti eesmärkidega ja nende asjakohasusega rahvusvahelise koostöö arengukava kontekstis.*

Millised on teie organisatsiooni peamised vajadused ja eesmärgid Euroopa-suunalise õpirände ning koostöö vallas?

Määratlege olulisemad valdkonnad oma organisatsiooni tegevuses, mida sooviksite parendada ja selgitage, kuidas seda teete. Näiteks, millised on teie kavatsused personali ja juhtkonna pädevuste parandamiseks; õpetamise ja koolituse sisu muutmiseks, uute õppemeetodite ja -vahendite kasutuselevõtuks; töötajate ja õppijate võtmepädevuste ja oskuste arendamiseks; jätkusuutliku piiriülese koostöö arendamiseks; jne.

Mis on selle õpirändeprojekti eesmärgid? Millised väljaselgitatud vajadused ja parendatavad valdkonnad on projektiga sihikule võetud?

Kui on asjakohane, siis palun tutvustage lühidalt neid oma organisatsiooni rahvusvahelisi tegevusi, mis on toimunud/või toimuvad väljapool antud õpirändetaotlust.

**Projekti juhtimine**
Kuidas on tagatud projekti edukas juhtimine ja tegevuste kvaliteet? Andke üldine ülevaade oma plaanidest, sealhulgas:

* Kuidas on kavas korraldada koostöö ja kommunikatsioon vastuvõtvate partneritega? Milliseid suhtluskanaleid või dokumente plaanite kasutada (näiteks koostöölepingud või vastastikuse mõistmise memorandumid)?
* Kuidas kavatsete lahendada õpirännetega seotud praktilised ja logistilised küsimused (nt reisimine, majutus, kindlustus, osalejate turvalisus, viisa jne)?

Erasmus+ pakub mitmeid veebipõhiseid keskkondi, mis vahendavad haridusvaldkonnas tegutsevatele organisatsioonidele kasulikku teavet ja töövahendeid, näiteks eTwinning, School Education Gateway, EPALE ja Erasmus+ projektitulemuste andmebaas.

Kas olete kasutanud või kavatsete mõnda neist keskkondadest kasutada oma projekti ettevalmistamisel, elluviimisel või järeltegevusteks? Kui jah, palun kirjeldage kuidas.

**Tegevused**
*Järgmiste küsimuste vastused peaksid kindlasti sisaldama teavet kõikide planeeritavate õpirände tüüpide kohta. Võimalikud õpirännete tüübid on: välismaal toimuvad kursused või koolitusüritused, töövarjuks minek, õpetamine välismaal.*

Palun andke ülevaade projekti tegevustest ajalises järjestuses ja kirjeldage planeeritavate õpirännete sisu. Projekti tööplaan peab lisaks õpirännetele sisaldama ka õpirändele eelnevaid ja järgnevaid tegevusi.

Kuidas kavandatavad õpiränded aitavad saavutada teie rahvusvahelise koostöö arengukavas kirjeldatud vajadusi ja eesmärke? Palun selgitage, kuidas teie organisatsioon kavatseb lõimida õpirändel omandatavad pädevused ja kogemused organisatsiooni arendustegevustesse.

Palun kirjeldage oma kavatsusi õpirände võimalike sihtriikide ja vastuvõtvate partnerite osas.

* Kirjeldage, miks olete just need partnerid valinud vastuvõtvateks organisatsioonideks ja milline on nendepoolne panus projekti.
* Kui te pole kõiki partnereid taotluses eraldi välja toonud, siis selgitage, kuidas kavatsete leida õpirännetele sobivad vastuvõtvad organisatsioonid. Palun kirjeldage olemasolevaid kontakte või partnerlusi, mis võimaldavad teil edukalt leida vastuvõtjaid teistes riikides.

**Osalejad**
*Järgmiste küsimuste vastused peaksid kindlasti sisaldama teavet kõikide planeeritavate õpirände tüüpide kohta. Võimalikud õpirännete tüübid on: välismaal toimuvad kursused või koolitusüritused, töövarjuks minek, õpetamine välismaal.*

**Osalejate profiil**
Palun kirjeldage selle projekti sihtrühma - milline on potentsiaalsete osalejate taust ja vajadused. Miks olete otsustanud just neid projekti kaasata? Kirjeldage, kuidas toimub osalejate valiku protsess, kuidas selgitatakse välja õiged inimesed õpirändele minekuks.

Kui olete saatja(d) lisanud osas Tegevused - Selgitage saatvate isikute ülesandeid õpirändurite toetamisel. Kes on need inimesed, kes saatvate isikute rolli täitma asuvad?

**Ettevalmistus, seire ja toetus**

Millise ettevalmistuse ja millises mahus saavad osalejad õpirändeks (nt töö- ja ohutusalase, kultuurilise, keelelise, riskiennetusalase jne)? Kuidas ettevalmistus korraldatakse (nt kes selle läbi viib, millal ja mis vormis ettevalmistus toimub jne)?

Kuidas õpirännete kulgemist seiratakse ja osalejaid toetatakse? Kes jälgib osalejate õpirände tööplaani kulgemist ja täitmist?

**Õpiväljundid**

Millised oodatavad õpiväljundid osalejad projekti käigus saavutavad? Kuidas kavatsete nende saavutatust hinnata?

Erasmus+ programm kutsub üles kasutama erinevaid vahendeid ja võimalusi (näiteks Europass), et tunnustada õpirände käigus saavutatud õpiväljundeid. Kas kavatsete oma projektis mõnda neist kasutada? Kui jah, siis milliseid ja kuidas?

Kas õpirändes osalejad saavad mingi muu tunnistuse/tõendi? Kui jah, siis millise ja kuidas seda kasutatakse?

**Jätkutegevused**Milline on projekti oodatav mõju teie organisatsioonile? Palun selgitage, kuidas kavandatud tegevused aitavad saavutada teie poolt antud projektile seatud eesmärgid rahvusvahelise koostöö arengukava kontekstis.

Milline on teie projekti oodatav kasu kohalikule kogukonnale ja laiemale avalikkusele?

Kuidas kavatsete hinnata, kas projekti eesmärgid on täidetud?

Kuidas kavatsete projekti tulemustest teavitada nii oma organisatsiooni siseselt kui ka väljaspool seda? Millised on peamised sihtrühmad, kellega tahaksite oma tulemusi jagada?

**Kokkuvõte**
Palun kirjeldage lühidalt oma projekti. Pidage meeles, et Euroopa Komisjon või riiklik agentuur võib projekti sisukokkuvõtet või osa sellest kasutada oma väljaannetes. Kokkuvõte avaldatakse Erasmus+ projektitulemuste platvormil, kui taotlust rahastatakse.
Projekti sisukokkuvõte peab olema korrektne, selge ja ülevaatlik ning sisaldama kindlasti järgnevat infot: taotluse üldine kontekst ja taust, projekti eesmärgid, osalejate arv ja profiil, tegevuste kirjeldus, oodatavate tulemuste lühikirjeldus, projektist tulenev võimalik kasu pikemas perspektiivis.

Palun esitage sisukokkuvõte inglise keeles. Ingliskeelne kokkuvõte avaldatakse Erasmus+ projektitulemuste andmebaasis, kui taotlus rahastatakse.